বনপাড়া হাইওয়ে থানা সুত্র জানায়, গত ২৫ আগস্ট রাতে এ ঘটনায় বনপাড়া হাইওয়ে থানার এএসআই ইউছুফ আলী বাদী হয়ে লালপুর থানায় ৭ জনকে আসামি করে একটি মামলা দায়ের করেন। মামলায় বড়াইগ্রাম উপজেলা লেগুনা মালিক সমিতির সভাপতি জাবেদ আলী মোল্লা, সাধারণ সম্পাদক জাকির হোসেন, লেগুনার চালক আবদুর রহিম, চালকের সহকারী রাজা মিয়া, চ্যালেঞ্জার বাসের মালিক বগুড়ার মঞ্জু সরকার, বাসের চালক শামীম হোসেন ও চালকের সহকারী আবদুস সামাদ কমলকে আসামি করা হয়।